Karl Nag

Karl Henriksen Nag (født 10. november 1893 i Strand, Rogaland, død 9. august 1975 i Stavanger) var en norsk roer som deltok i de olympiske leker 1920 i Antwerpen.

Nag vant en olympisk bronsemedalje i roing under OL 1920 i Antwerpen. Han var med som roer på den norske åtteren som kom på tredjeplass bak USA og Storbritannia. Mannskapet på den norske båten var; Theodor Nag, Conrad Olsen, Adolf Nilsen, Håkon Ellingsen, Thore Michelsen, Arne Mortensen, Karl Nag, Tollef Tollefsen og Thoralf Hagen  som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Norge møtte og beseiret Tsjekkoslovakia i kvartfinalen men tapte siden i semifinalen til Storbritannia. Han er bror til Theodor Nag, som også satt i åtteren som tok bronse i 1920.

 OL-medaljer 
 16px|Bronse 1920  Antwerpen - Bronse i roing, åtter  Norge

Referanser

 Eksterne lenker 


Kategori:Norske roere
Kategori:Olympiske bronsemedaljevinnere for Norge
Kategori:Medaljevinnere under Sommer-OL 1920
Kategori:Deltakere for Norge under Sommer-OL 1920
Kategori:Roere under Sommer-OL 1920
Kategori:Personer fra Strand kommune
Kategori:Olympiske medaljevinnere i roing